ویکیپیڈیا کے موبائل اطلاقیوں کی فہرست

ویکیمیڈیا تحریک کی کئی تنظیمیں بشمول ویکیمیڈیا فاؤنڈیشن ویکیپیڈیا کے استعمال کے لیے متعدد آپریٹنگ سسٹم پر موبائل اطلاقیہ نشر کرتی ہیں۔ تمام اطلاقیے اینڈروئیڈ کے گوگل پلے ،آئی او ایس کے ایپ اسٹور، فائر فوکس مارکیٹ پلیس کے فائر فوکس اور ونڈوز 8 کے ونڈوز اسٹور پر دستیاب ہیں۔ ان کو آزادانہ طور پر کسی تیسری جگہ سے بھی ڈاؤنلوڈ کیا جاسکتا ہے۔ یہ اطلاقیے ویکیمیڈیا فاؤنڈیشن کی ویب سائٹ سے بھی حاصل کیے جا سکتے ہیں۔ اس ویب سائٹ پر مراحل اشاعت سافٹ ویئر اور قدیم اطلاقیے بھی موجود ہیں۔ 
آزاد ڈولپرز نے بھی ویکیپیڈیا کے مضامین پڑھنے کے لیے کئی غیر رسمی اطلاقیے بنا رکھے ہیں۔ کچھ اطلاقیے ویکیپیڈیا ویب سائٹ کا متن لوڈ کر کے قارئین کے سامنے پیش کرتے ہیں؛ جبکہ دیگر اطلاقیے میڈیاویکی کے ماخذ کو استعمال کرتے ہیں۔ کچھ صرف ویکیپیڈیا کے متن کو دکھاتے ہیں، اس طرح کے اطلاقیے کچھ خصوصی چیزیں مثلاً زمرے اور تبادلہ خیال کو غائب کر دیتے ہیں۔ کچھ اطلاقیوں میں ترمیم کرنے کی بھی سہولت ہوتی ہے۔

رسمی اطلاقیے

ویکیمیڈیا فاؤنڈیشن 
ویکیمیڈیا فاؤنڈیشن کا ویکیپیڈیا اطلاقیہ "ویکیپیڈیا" کے نام سے ہی موجود ہے بجز آئی او ایس نسخہ کے کہ وہاں وہ "ویکیپیڈیا موبائل" کے نام سے مندرج ہے۔

اینڈروئڈ 
ویکیپٰڈیا کا اینڈروئیڈ اطلاقیہ متن میں ترمیم کی سہولت دیتا ہے اور میپ بھی مہیا کرتا ہے۔ ساتھ ہی صارف کے مقام کے لحاظ سے مضامین کی فہرست بھی دکھاتا اور اس خصوصیت کو نقشہ کی صورت میں بھی پیش کرتا ہے۔ مگر یہ اطلاقیہ زمرہ اور تبادلہ خیال کی خصوصیات سے آراستہ نہیں ہے۔ یہ ایف ڈروید پر بھی دستیاب ہے۔

آئی او ایس 
آئی او ایس کے اطلاقیہ میں بھی پڑھنے اور ترمیم کی سہولت موجود ہوتی ہے۔ یہاں سے صارف فیس بک اور دوسری سماجی ویب سائٹوں پر کسی بھی مضمون کو شائع کر سکتا ہے۔ اس میں علاقہ کے لحاظ سے نقشہ پر مضمون کو ٹیگ کیا جا سکتا ہے۔ مثال کے طور پر اگر آپ حیدرآباد میں ہیں اور حسین ساگر گھومنے گئے ہوئے ہیں تو حسین ساگر کو ٹیگ کر لیں، اب جیسے ہی آپ کبھی حسین ساگر کے قریب جائیں گے آپ کو وہ مضمون نقشہ پر نظر آئے گا۔ اس نسخہ میں نہ تو تبادلہ خیال ہوتا ہے، نہ زمرہ اور نہ عام ڈیسک ٹاپ ورزن موجود ہوتا ہے۔

ونڈوز 
یہ میٹرو اسٹائل اطلاقیہ موبائل ویب سائٹ کے سادہ نسخہ کی طرح صرف قابل مطالعہ ہے، اس کی مدد سے مضامین میں ترمیم نہیں کر سکتے۔ جب اسے ونڈوز آر ٹی میں استعمال کریں گے تو جی آئی ایف تصاویر کی سہولت نہیں ہوگی۔

فائر فاکس آپریٹنگ سسٹم 
ویکیپیڈیا کا فائر فوکس والا نسخہ صرف پڑھنے کے لیے دستیاب ہے۔ اس نسخہ میں بنیادی ویکیپیڈیا زیرو ڈٹیکشن بھی ہے۔

ویکیپیڈیا سویٹزرلینڈ 
ویکیمیڈیا تحریک کے سویس چیپٹر ویکیمیڈیا سی ایچ نے ویکیپیڈیا کے بہت سارے آف لائن اطلاقیے بنائے ہیں۔

غیر رسمی اطلاقیے 
ذیل میں غیر رسمی ویکیپیڈیا اطلاقیوں کی فہرست ہے اور ان میں زیادہ تر اس وقت وجود میں آئے جب ونڈوز فون کا اطلاقیہ موجود نہیں تھا۔ ان میں مضامین کو تلاش کرنے، بک مارک کرنے، شیئر کرنے اور تصویر کو بڑا کرنے کی سہولتیں موجود ہیں۔

دیگر متعلق اطلاقیے 
ویکیپیڈیا کے ساتھی منصوبوں کے بہت سارے اطلاقیے بنائے گئے ہیں۔ ان میں ویکی محبوب یادگاریں کا اطلاقیہ سنہ 2012ء میں تصویر کشی کے مسابقہ کے لیے بنایا گیا تھا، یہ مسابقہ ویکی فوٹو گرافر میں ایک ضافہ تھا۔ یہ اطلاقیہ قریبی مندرج عالمی ثقافتی ورثہ کو نقشہ پر ظاہر کرتا ہے اور یہ بھی بتاتا ہے کہ ویکیپیڈیا پر اس کی تصویر ہے یا نہیں۔ یہ لی گئی تصویر کو بآسانی اپلوڈ کرنے کی سہولت بھی دیتا ہے۔ اس اطلاقیہ کو مرکزی ویکیپیڈیا مضمون کے اطلاقیے میں ضم نہیں کیا گیا ہے۔
ویکیمیڈیا العام کا ایک اینڈروئڈ اطلاقیہ بھی موجود ہے جس کو تنظیم برقرار رکھتی ہے۔ ایک اطلاقیہ ویکی لغت کا بھی ہے حالانکہ اب اس پر توجہ نہیں دی جاتی اور اگست 2013ء سے اس کو اپڈیٹ نہیں کیا گیا ہے۔

حوالہ جات 

آئی او ایس سافٹ ویئر
مفت اور اوپن-سورس اینڈروئیڈ سافٹ ویئر
ونڈوز فون